މާނައީ: “ހަމަކަށަވަރުން ޢާއިޝާގެފާނުގެ އަރިހަށް ސަވާރީއެއްގައި مسروق ދިޔައެވެ. އަދި ވިދާޅުވިއެވެ. “ނަބިއްޔާއަށާއި އެކަލޭގެފާނުގެ ގޭގެ އަހުލުވެރިންނަށް ސަލާމް ހުށްޓެވެ.” އެހިނދު ޢާއިޝާގެފާނު ވިދާޅުވިއެވެ. “أبو عائشة އަށް މަރުޙަބާއެވެ.” އަދި އޭނާއަށް އިޛުނަދެއްވިއެވެ. ފަހެ، އޭނާ ވަނެވެ. އަދި ދެންނެވިއެވެ. “ހަމަކަށަވަރުން ތިމަންކަލޭގެފާނު ކަމަނާ ގެއަރިހުން އެއްޗެއް އަހާލަންބޭނުމެވެ. އެހެންނަމަވެސް ތިމަންކަލޭގެފާނު ލަދުގަނެއެވެ.” އެހިނދު އެކަމަނާ ވިދާޅުވިއެވެ. “ހަމަކަށަވަރުން ތިމަންކަމަނާއީ ތިބާގެ މަންމައެވެ. އަދި ތިއީ ތިމަންކަމަނާގެ ދަރިއެކެވެ.” ދެން އޭނާ ވިދާޅުވިއެވެ. “ފިރިހެނުންނަށް އެމީހުންގެ އަނބިން ޙައިޟުގައިވާ ދުވަސްވަރު ހުއްދަވަނީ ކިހާމިންވަރަކަށް ހެއްޔެވެ؟ އެކަމަނާވިދާޅުވިއެވެ. ޖިމާޢުވުން ފިޔަވާ ހުރިހާކަމެއް ހުއްދައެވެ.”